Tommy Kjærsgaard er medejer af Løkken Klit Camping, hvor der en sommernat omkring midnatstid, blev uddelt slag til to unge drenge.  Det giver nu 60 dages fængsel. Tommy Kjærsgaards kone arbejde på campingpladsen og ringede efter ham, da der var uro på pladsen. Da han ankom, fandt han to 15-årige drenge i en af velfærdsbygningerne. Han troede, at de kom udefra og ville derfor smide dem ud, men de blev ved med at sige, at den enes bedsteforældre boede på pladsen. Den dømte blev så sur at drengene begge fik knytnæveslag i ansigtet - den ene så slemt at kæben brækkede. Den dømte har tidligere forklaret, at det var et uheld.

Opsummering:
Vestre Landsret har netop stadfæstet byrettens dom over Tommy Kjærsgaard Jensen, der i sommers slog to 15-årige knægte i ansigtet.